**Tárgy:** Ajánlattételi felhívás **Harta Nagyközség Önkormányzata** ajánlatkérő***„Közösségi épület bővítése és átalakítása”*** tárgyúKbt. 115. § (1) bekezdés szerinti hirdetmény nélküli nyílt közbeszerzési eljárásában

***Tisztelt Ajánlattevő!***

# Ezúton hívom fel ajánlattételre fentebb meghatározott közbeszerzési eljárásban a következő feltételekkel:

# Az Ajánlatkérő neve, címe, telefon- és telefaxszáma (e-mail):

Név: **Harta Nagyközség Önkormányzata**

Cím: 6326 Harta, Templom u. 68.

Telefon: +36-78/ 507-071

Fax: +36-78/ 507-079

Címzett: Dollenstein László

E-mail: dlaszlo@harta.hu

# Az Ajánlatkérő nevében eljár:

Név: **BÁCS-TENDER Beruházás-szervező és Tanácsadó Korlátolt Felelősségű Társaság**

Cím: 6000 Kecskemét, Kisfaludy utca 8. I. em. 1.

Telefon: +36 76 / 329-473

Fax: +36 76 / 329-473

Címzett: Dr. Nedwed Mária felelős akkreditált közbeszerzési szaktanácsadó (nyilvántartási száma: 00103)

E-mail: kozbeszerzes@bacstender.hu

# A közbeszerzési eljárás fajtája, az eljárás indokolása és jogcíme:

Jelen közbeszerzési eljárás a Közbeszerzésekről szóló 2015. évi CXLIII. törvény (a továbbiakban: Kbt.) 115. § (1) bekezdése szerinti hirdetmény nélküli eljárás a nyílt eljárás szabályainak alkalmazásával, tekintettel arra, hogy az építési beruházás becsült értéke nem éri el a háromszázmillió forintot.

# A közbeszerzési dokumentum rendelkezésre bocsátásának módja:

A közbeszerzési dokumentum az ajánlattételi felhívással együtt közvetlenül elektronikus úton megküldésre kerül. **Kérjük** **az ajánlattételi felhívás és a közbeszerzési dokumentum átvételét szíveskedjenek faxon (+36 76 329-473), vagy e-mailen (kozbeszerzes@bacstender.hu) visszaigazolni.**

Az ajánlattételi felhívás és a közbeszerzési dokumentumok egyidejűleg feltöltésre kerülnek a Közbeszerzési Adatbázisba. Előbbi iratok, az eljárás során kiküldésre kerülő kiegészítő tájékoztatásokkal együtt közvetlenül, korlátlanul és teljes körűen, térítésmentesen hozzáférhetők a Közbeszerzési Adatbázisban alábbi elérhetőségen:

[www.kozbeszerzes.hu](http://www.kozbeszerzes.hu) / Közbeszerzési Adatbázis / Harta Nagyközség Önkormányzata / Közösségi épület bővítése és átalakítása

# A közbeszerzés típusa, CPV kód:

45000000-7 Építési munkák

45321000-3 Hőszigetelési munka

45421100-5 Ajtók, ablakok és kapcsolódó tartozékok beszerelése

# A közbeszerzés tárgya és mennyisége, teljesítésre vonatkozó feltételek:

Közbeszerzés tárgya:

**Közösségi épület bővítése és átalakítása**

* falazás
* vakolás
* tetőfedés
* padlóburkolat, laminált padló készítés
* nyílászáró beépítés
* falfestés
* homlokzat szigetelés
* födém szigetelés

Közbeszerzés mennyisége:

- falazás: 307,37 m2

- vakolás: 1183,47 m2

- tető fedés: 568,54 m2

- padlóburkolat, laminált padló készítés: 315,93 m2

- nyílászáró beépítés: 59 db

- falfestés: 1056,25 m2

- homlokzat szigetelés: 463,95 m2

- födém szigetelés: 380,57 m2

A részleteket a közbeszerzési dokumentum, a műszaki leírás és a költségvetési kiírás tartalmazza. Valamennyi méretet és mennyiséget a kiadott tervek és a helyszín alapján a munka megkezdése előtt ellenőrizni kell!

**A költségvetési kiírást kitöltve kérjük az ajánlathoz csatolni.**

A teljesítésre vonatkozó feltételek:

A kivitelezési munka során a balesetvédelmi előírások maradéktalanul betartandók, fokozott figyelmet kell fordítani az építési terület gondos elhatárolására.

Nyertes Ajánlattevőnek a kivitelezést a közbeszerzési dokumentumokban foglaltaknak, továbbá a hatályos jogszabályoknak, szabványoknak, egyéb előírásoknak megfelelően kell elkészítenie, szükséges engedélyeket megszereznie.

Ajánlatkérő felhívja a figyelmet arra, hogy az ajánlattevő által a jelen építési beruházás során felhasznált termékeknek a jelen felhívásban és a dokumentációban megjelölt termékeknek, vagy a 321/2015. (X. 30.) Korm. rendelet 46. § (3) bekezdés szerint „azzal egyenértékű” termékeknek kell megfelelniük. Ajánlatkérő az építési beruházás során felhasznált „azzal egyenértékű” termék alatt a dokumentáció műszaki leírásában részletesen meghatározott termék műszaki paramétereinek mindenben megfelelő termékeket érti. Ajánlattevőnek a közbeszerzési dokumentációban szereplő anyagokat egyenértékűség érvényesítése mellett lehetősége van kiváltani.

Amennyiben ajánlattevő az ajánlatában a dokumentáció műszaki leírásában meghatározott termékekkel egyenértékű terméket ajánl meg, ennek az ajánlatból egyértelműen ki kell tűnnie.
Minden, a műszaki leírásban, a költségvetésben azon termékek, áruk esetén, amelyek konkrét termék vagy márka megjelölést tartalmaznak, elfogadható az azzal egyenértékű termék vagy áru megajánlása is, de ezt fel kell tüntetni az ajánlatban minden esetben a konkrét termék, vagy márka megjelölésével, ellenkező esetben (megjelölés hiányában) a műszaki leírásban és költségvetésben megjelölt konkrét termék és márka szerinti megajánlásnak tekintendő.

**A jelen beszerzés tárgya szerinti munkák építési engedély kötelesek.**

# A szerződés meghatározása;

Vállalkozási szerződés.

Ajánlatkérő az építési beruházást a „Szociális alapszolgáltatási központ kialakítása Hartán” TOP-4.2.1-15-BK1-2016-00013 azonosítószámú támogatás keretében és finanszírozásából valósítja meg.

A támogatási intenzitás 100 %. A finanszírozás módja utófinanszírozás.

# A szerződés időtartama vagy a teljesítés határideje;

A teljesítés határideje: szerződéskötéstől 2018.10.31. napjáig

Előteljesítés lehetséges, Ajánlatkérő a munkaterületet a szerződéskötést követő 10 munkanapon belül átadja.

# A teljesítés helye;

6326 Harta, Iskola köz 1. (hrsz. 3.)

# Az ellenszolgáltatás teljesítésének feltételei, illetőleg a vonatkozó jogszabályokra hivatkozás;

Ajánlatkérő az építési beruházást a „Szociális alapszolgáltatási központ kialakítása Hartán” TOP-4.2.1-15-BK1-2016-00013 azonosítószámú támogatás keretében és finanszírozásából valósítja meg. A támogatási intenzitás 100%. A finanszírozás módja utófinanszírozás.

Az ajánlatkérés, a szerződéskötés és a kifizetés pénzneme: forint (HUF).

Ajánlatkérő a Kbt. 135. § (7) bekezdése alapján a teljes nettó ellenszolgáltatás 5 %-a mértékű előleget biztosít. Az előleg összege a végszámlából kerül levonásra. Ajánlatkérő a Kbt. 135. § (7) bekezdése alapján nem kér előleg visszafizetési biztosítékot.

A teljesítés során 3 db részszámla és 1 db végszámla nyújtható be a szerződésszerű teljesítést követően. A részszámlát 25-50-75 %-os műszaki készültségi foknál jogosult nyertes Ajánlattevő benyújtani az ellenszolgáltatás 25-25-25 %-áról.

A végszámla csak a hiba- és hiánymentes műszaki átadás-átvétel után nyújtható be. A végszámla melléklete a teljesítési igazolás eredeti példánya, a műszaki átadás-átvételt lezáró jegyzőkönyv egy eredeti példánya, a Jótállási (garanciális) biztosíték igazolására vonatkozó dokumentum eredeti példánya, és a felhasznált anyagokra vonatkozó minőségbizonylatok egy példánya.

A teljesítést Ajánlatkérő ellenőrzi, illetve Ajánlatkérő igazolja a ténylegesen elvégzett munkák mennyiségét. Az Ajánlatkérő által kiállított teljesítés-igazolás az adott számla mellékletét képezi.

Az adott számla ellenértékét Ajánlatkérő az igazolt szerződésszerű teljesítést követően, utólag egyenlíti ki a Kbt. 135.§ (1)-(2) és (5)-(7) bekezdése, a 322/2015. (X.30.) Korm. rendelet és a 2013. évi V. tv. (Ptk.) 6:130. § (1) – (2) bekezdése szerint, átutalással. A számlák fizetési határideje 30 nap, a 322/2015. (X.30.) Korm. rendelet 32/A § (1) bekezdésében és 32/B §-ban foglaltak figyelembe vételével. A számla kiállításának alapja az ajánlatkérő által kiállított teljesítésigazolás.

Amennyiben nem állapítható meg egyértelműen az egyes számla kézhezvételének időpontja, vagy az ajánlattevőként szerződő fél a teljesítést megelőzően nyújtja be a számlát, az ellenszolgáltatás teljesítése a szerződésben meghatározott módon és tartalommal történő teljesítés napját követő 30 napon belül történik.

Egyebekben a finanszírozási és fizetési feltételek részletes szabályait a szerződés tervezet tartalmazza.

# Szerződést biztosító mellékkötelezettségek:

A szerződéses kötelezettségek megszegése esetén késedelmi és meghiúsulási kötbér fizetésére köteles a nyertes Ajánlattevő a közbeszerzési dokumentumok részét képező szerződéstervezetben meghatározottak szerint.

**Késedelmi kötbér:** Késedelmes teljesítés esetén az Ajánlatkérő jogosult a teljes nettó vállalkozói díj 1%-ának megfelelő napi kötbért felszámítani a késedelem minden megkezdett napja után, legfeljebb 20 nap időtartamig.

A kötbér összegét az Ajánlatkérő a kifizetésre kerülő számla összegébe a Ptk. 6:49. § (1) bekezdése szerint beszámíthatja, a számla összegét a kötbér összegével csökkentheti.

**Meghiúsulási kötbér**: Meghiúsulás a szerződés felmondását megalapozó súlyos szerződésszegés. Ha a szerződés a nyertes Ajánlattevőnek (Vállalkozónak) felróható okból megszűnik, Ajánlatkérő (Megrendelő) meghiúsulási kötbér követelésére jogosult, melynek mértéke a teljes nettó vállalkozói díj 20 %-a.

Ajánlattevő kötbér fizetésére a Ptk. 6:186. § (1) bekezdésének megfelelően akkor köteles, ha felelős a szerződésszegéséért.

**Jótállás**: 36 hónap.

**Jóteljesítési biztosíték:** A Kbt. 134. § (2) bekezdés alapján az ajánlattevő által vállalt vállalkozói átalánydíj tartalékkeret nélküli nettó összegének 5 %-a, mely a Kbt. 134. § (6) bekezdés a) pontban előírt módokon nyújtható, legkésőbb a szerződéskötést követő 15 napon belül.

**Jótállási biztosíték:** A Kbt. 134. § (3) bekezdés alapján az ajánlattevő által vállalt vállalkozói átalánydíj tartalékkeret nélküli nettó összegének 2 %-a, mely a Kbt. 134. § (6) bekezdés a) pontban előírt módokon nyújtható, legkésőbb az átadás-átvételt követő 15 napon belül.

A szerződést biztosító mellékkötelezettségek részletes feltételeit a szerződés tervezet tartalmazza.

A részletes szabályozást a közbeszerzési dokumentumok tartalmazzák.

# Ajánlattevő tehet-e többváltozatú (alternatív) ajánlatot;

Nem.

1. **Ajánlattevő tehet-e részekre ajánlatot:**

Nem.

Ajánlatkérő megvizsgálta a részajánlattétel lehetőségét, azonban a feladatok egymásra épülése és komplexitása miatt, továbbá a vállalkozói felelősség érvényesítése érdekében, az organizációs szempontokat is figyelembe véve a részajánlattétel lehetősége kizárt.

# Az ajánlat értékelésének szempontja:

Ajánlatkérő az ajánlatokat a legjobb ár-érték arányt megjelenítő szempontok [Kbt. 76.§ (2) bekezdés c) pont] alapján értékeli, a következők szerint:

|  |  |
| --- | --- |
| **Értékelési szempont** | **Súlyszám** |
| 1. Egyösszegű nettó ajánlati ár (Ft) | 70 |
| 2. Reakcióidő garanciális hiba esetén (munkanapban meghatározva, min. 3 – max. 15 munkanap) | 15 |
| 3. Teljesítésbe bevonni tervezett szakipari végzettséggel rendelkező szakemberek száma (max. 5 fő) | 15 |

Kiosztható pontszámok: 0-10 pont között.

Pontkiosztás módszere: 1. értékelési szempont esetén fordított arányosítás, a 2. értékelési szempont esetén a Közbeszerzési Hatóság útmutatójának (K.É.2016. évi 147. szám) 1. melléklet A.1.a) pontja szerinti arányosítás. 3. értékelési szempont esetén pontkiosztás.

Ajánlatkérő a 3. részszempont esetén az alábbi hatályos OKJ-s besorolású, vagy korábbi, azzal egyenértékű képzettségű szakemberek bemutatását fogadja el:

ács / bádogos / épületasztalos / festő / festő, mázoló, tapétázó / kőműves / víz-, csatorna- és közmű-rendszerszerelő

A bemutatás során csatolandó iratok:

- képzettséget igazoló okiratok másolata

- rövid önéletrajz, melyben feltüntetésre kerül a munkáltató személye

Az értékelés módszerének részletes leírását, valamint az alkalmazandó képleteket a közbeszerzési dokumentum tartalmazza.

# Kizáró okok és azok igazolási módja:

Az eljárásban nem lehet ajánlattevő (közös ajánlattétel esetén közös ajánlattevő), alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) és (2) bekezdésében meghatározott kizáró okok bármelyike fennáll.

Ajánlatkérő kizárja az eljárásból az ajánlattevőt, alvállalkozót, alkalmasság igazolásában részt vevő szervezetet, aki részéről a fenti kizáró okok az eljárás során következtek be.

Igazolás módja:

Ajánlattevőnek a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X. 30.) Korm. rendelet (a továbbiakban: 321/2015. (X. 30.) Korm. rendelet) 17. §-a szerint kell nyilatkoznia, hogy nem tartozik a Kbt. 62.§ (1) - (2) bekezdésében foglalt kizáró okok hatálya alá.

Ajánlattevő a Kbt. 67.§ (4) bekezdése alapján ajánlatában nyilatkozni köteles, hogy a szerződés teljesítéséhez nem vesz igénybe az 62. § (1) - (2) bekezdés szerinti kizáró okok hatálya alá eső alvállalkozót, valamint az általa alkalmasságának igazolására igénybe vett más szervezet nem tartozik az 62. § (1)- (2) bekezdés szerinti kizáró okok hatálya alá.

Ajánlattevő a 321/2015. (X. 30.) Korm. rendelet 8.§ i) pont ib) alpontja és a 10. § g) pont gb) alpontja alapján nyilatkozni köteles arról, hogy olyan társaságnak minősül-e, melyet nem jegyeznek szabályozott tőzsdén, vagy amelyet szabályozott tőzsdén jegyeznek. Ha az ajánlattevőt nem jegyzik szabályozott tőzsdén, akkor a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pont a)–b) vagy d) alpontja szerint definiált valamennyi tényleges tulajdonos nevének és állandó lakóhelyének bemutatását tartalmazó nyilatkozatot szükséges benyújtania. Ha a gazdasági szereplőnek nincs a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pont a)–b) vagy d) alpontja szerinti tényleges tulajdonosa, úgy erre vonatkozó nyilatkozatot szükséges csatolni.

A kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Az ajánlatkérő – ellenkező bizonyításig – az adat valóságtartalmát az ajánlattevő erre vonatkozó külön nyilatkozata nélkül vélelmezi.

A kizáró okok fenn nem állásáról szóló nyilatkozat tekintetében ajánlatkérő elfogadja, ha az ajánlattevő korábbi közbeszerzési eljárásban felhasznált egységes európai közbeszerzési dokumentumot nyújt be, feltéve, hogy az abban foglalt információk megfelelnek a valóságnak, és tartalmazzák az ajánlatkérő által a kizáró okok és az alkalmasság igazolása tekintetében megkövetelt információkat. Az egységes európai közbeszerzési dokumentumban foglalt információk valóságtartalmáért az ajánlattevő felel.

A Kbt. 64. §-a szerint a 62. § (1) bekezdés b) és f) pontjában említett kizáró okok kivételével bármely egyéb kizáró ok fennállása ellenére az ajánlattevő, alvállalkozó vagy alkalmasság igazolásában részt vevő gazdasági szereplő nem zárható ki a közbeszerzési eljárásból, amennyiben a Közbeszerzési Hatóság a 188. § (4) bekezdése szerinti véglegessé vált határozata, vagy annak megtámadására irányuló közigazgatási per esetén a bíróság 188. § (5) bekezdése szerinti vagy bírósági felülvizsgálata esetén a bíróság a 188. § (5) bekezdése szerinti – jogerős határozata kimondta, hogy az érintett gazdasági szereplő az ajánlat vagy részvételi jelentkezés benyújtását megelőzően olyan intézkedéseket hozott, amelyek a kizáró ok fennállásának ellenére kellőképpen igazolják a megbízhatóságát.

Ha a Közbeszerzési Hatóság a 188. § (4) bekezdése szerinti véglegessé vált határozata, vagy annak megtámadására irányuló közigazgatási per esetén a bíróság 188. § (5) bekezdése szerinti jogerős határozata kimondja az adott kizáró ok hatálya alatt álló gazdasági szereplő megbízhatóságát, az ajánlatkérő mérlegelés nélkül köteles azt elfogadni. A jogerős határozatot a gazdasági szereplő az egységes európai közbeszerzési dokumentummal egyidejűleg köteles benyújtani.

# Az alkalmassági követelmények, az alkalmasság megítéléséhez szükséges adatok és a megkövetelt igazolási mód:

**16.1. Gazdasági és pénzügyi alkalmasság:**

# Az alkalmasság minimumkövetelményei, és alkalmasság megítéléséhez szükséges adatok és a megkövetelt igazolási mód:

Ajánlatkérő a Kbt. 115. § (2) bekezdése alapján pénzügyi-gazdasági alkalmassági követelményt nem ír elő.

**16.2. Műszaki, illetve szakmai alkalmasság:**

# Az alkalmasság minimumkövetelményei, és alkalmasság megítéléséhez szükséges adatok és a megkövetelt igazolási mód:

M/1. Alkalmas az ajánlattevő, ha rendelkezik legalább 1 fő a 266/2013. (VII. 11.) Korm. rendelet szerinti MV-É (Általános építmények építésére, átalakítására, bővítésére, felújítására, helyreállítására, korszerűsítésére, lebontására, elmozdítására irányuló építési-szerelési munkák felelős műszaki vezetése) vagy MV-É-R (Az építési szakterület (MV-É) szerinti építési-szerelési munkák felelős műszaki vezetése az Épkiv. 22. § (1) bekezdés b) pont bc) alpontjában meghatározott méretet, jellemzőt meg nem haladó építmény esetén.) felelős műszaki vezetői jogosultság megszerzéséhez szükséges (i) okleveles építészmérnök / okleveles építőmérnök végzettséggel és három év, vagy (ii) építészmérnök / építőmérnök végzettséggel és négy év a Korm. r. 11. § szerinti szakirányú szakmai gyakorlattal vagy (iii) szakirányú építőipari technikusi / szakirányú építőipari szakközépiskola végzettséggel és öt év, a Korm. r. 11. § szerinti szakirányú szakmai gyakorlattal rendelkező szakemberrel.

Ajánlatkérő az építésügyi és az építésüggyel összefüggő szakmagyakorlási tevékenységekről szóló 266/2013. (VII. 11.) Korm. rendelet hatályba lépése előtti egyenértékű végzettséget is elfogad.

A megkövetelt igazolási mód:

M/1. Ajánlattevő ismertesse a 321/2015. (X. 30.) Korm. Rendelet 21.§ (2) bekezdésének b) pontja alapján a teljesítésbe bevonni kívánt szakemberek megnevezését, képzettségüket, végzettségüket, szakmai tapasztalatukat.

Az előírt végzettség, képzettség, szakmai tapasztalat, gyakorlat igazolására ajánlattevő csatolja a szakemberek által saját kezűleg aláírt, keltezést is tartalmazó szakmai önéletrajzot, amelyből egyértelműen megállapítható az előírt szakmai gyakorlat (projektekben való részvétel, korábbi teljesítések megjelölése azok nevének, idejének - év/hó/nap formátumban - megadásával); továbbá ajánlattevő csatolja a szakember releváns képzettségét, végzettségét igazoló dokumentumo(ka)t egyszerű másolatban. A szakmai önéletrajznak a jelen ajánlattételi felhívás megküldését követő keltezésűnek kell lennie.

Az önéletrajzban meg kell jelölni a jogosultságot és nyilvántartási számot, valamint, hogy a jogosultság mely elektronikus elérési úton ellenőrizhető. A magyarországi letelepedésű szakemberek tekintetében az önéletrajzban megjelölt jogosultságok érvényességét az ajánlatkérő ellenőrzi. Amennyiben a szakember nem szerepel a nyilvántartásban, az igazoló dokumentum másolatának benyújtása szükséges. Más tagállamban szerzett jogosultság esetében a küldő vagy származási országban az egyenértékű jogosultságot igazoló dokumentum magyar nyelvű fordításának benyújtása szükséges.

Csatolandó továbbá a szakember által aláírt rendelkezésre állási nyilatkozat (szándéknyilatkozat), amelyben a megnevezett szakember kötelezettséget vállal, hogy az ajánlattevő nyertessége esetén a szerződés teljesítésében közreműködik az ajánlatban szereplő beosztásban, és a közreműködését semmi sem akadályozza.

Csatolandó továbbá az ajánlattevő nyilatkozata, hogy amennyiben valamelyik szakember még nem rendelkezik, akkor nyertesség esetén legkésőbb a szerződéskötésig rendelkezni fog a megfelelő kamarai nyilvántartásba vétellel. A szerződéskötés feltétele, hogy a nyertes ajánlattevő legkésőbb a szerződés megkötésének időpontjára az előírt szakemberek kamarai nyilvántartásba vételéről gondoskodik. A nyilvántartásba vételelmaradása a szerződéskötéstől való visszalépést jelenti és ebben az esetben ajánlatkérő a második legkedvezőbb ajánlatot tevővel köt szerződést, amennyiben őt az ajánlatok elbírálásáról szóló írásbeli összegezésben megjelölte.

A 321/2015.(X.30.) Korm. rendelet 24. § (2) bekezdése alapján, ha a Magyar Kereskedelmi és Iparkamara vállalkozó kivitelezői névjegyzékében megjelenített, a 21. § (2) bekezdés előírásainak megfelelő dokumentumok bizonyítják, hogy a gazdasági szereplő megfelel az ajánlatkérő által meghatározott követelményeknek, a követelmény és a megfelelést igazoló dokumentum elérhetőségének pontos megjelölését is köteles elfogadni az ajánlatkérő a 321/2015.(X.30.) Korm. rendelet 21. (2) bekezdésben meghatározott dokumentumok benyújtása helyett.

Az előírt alkalmassági követelménynek a közös ajánlattevők együttesen is megfelelhetnek, továbbá az Ajánlattevő az előírt alkalmassági követelménynek bármely más szervezet (vagy személy) kapacitására támaszkodva is megfelelhet, a közöttük fennálló kapcsolat jogi jellegétől függetlenül. Ebben az esetben a Kbt. 65. § (6) – (9) bekezdések szerint kell eljárni.

# A hiánypótlás lehetősége:

Ajánlatkérő a hiánypótlást a Kbt. 71. § foglaltak szerint biztosítja.

Ajánlatkérő felhívja Tisztelt Ajánlattevők figyelmét, hogy hiánypótlás során az értékelés tárgyát képező tételes költségvetés, valamint a szakemberek bemutatására vonatkozó iratok nem jelentős, egyedi részletkérdésre vonatkozó hibái javíthatók, vagy hiányai pótolhatók. Előbbi iratok komplett hiánya, vagy nagyfokú hiányossága az ajánlat érvénytelenségét vonja maga után, az hiánypótlással nem orvosolható.

1. **Az ajánlattételi határidő:**

# 2018. április 4. 10:00

# Az ajánlat benyújtásának címe;

BÁCS-TENDER Beruházás-szervező és Tanácsadó Korlátolt Felelősségű Társaság

6000 Kecskemét, Kisfaludy utca 8. I. em. 1.

1. **Az ajánlattétel nyelve:**

Magyar.

# Az ajánlat felbontásának helye;

BÁCS-TENDER Beruházás-szervező és Tanácsadó Korlátolt Felelősségű Társaság

6000 Kecskemét, Kisfaludy utca 8. I. em. 1.

# Az ajánlat felbontásának ideje;

# 2018. április 4. 10:00

# Az ajánlatok felbontásán jelenlétre jogosultak;

Az ajánlatok felbontásán a Kbt. 68. § (3) bekezdésében említett személyek jogosultak jelen lenni.

# Az ajánlati kötöttség minimális időtartama:

Az ajánlattételi határidőtől számított 60 nap.

# A szerződéskötés tervezett időpontja;

1. Az eljárás eredményéről szóló írásbeli összegzés megküldését követő 6. nap, ha az nem munkanapra esik, akkor az azt követő első munkanap, kivéve, ha csak egy ajánlatot nyújtottak be az eljárásban. Ebben az esetben a szerződéskötés napja az összegzés megküldését követő 1. munkanap.

# Az ajánlattételi felhívás megküldésének napja;

2018. március 14.

1. **A Kbt. 114. § (11) bekezdésének alkalmazása:**

Ajánlatkérő a Kbt. 114. § (11) bekezdését nem alkalmazza.

1. **Egyéb információk:**

a) Az ajánlatnak tartalmaznia kell különösen az ajánlattevő nyilatkozatát az ajánlattételi felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan (Kbt. 66. § (2) bekezdés), és nyilatkoznia kell arról, hogy a kis- és középvállalkozásokról, fejlődésük támogatásáról szóló 2004. évi XXXIV. törvény szerint mikro-, kis- vagy középvállalkozásnak minősül-e (Kbt. 66. § (4) bekezdés), illetve ha nem tartozik a törvény hatálya alá, erről is nyilatkoznia kell. Az ajánlatnak továbbá tartalmaznia kell ajánlattevő arra vonatkozó nyilatkozatát, hogy nem vesz igénybe a szerződés teljesítéséhez a Kbt. 62. § (1) - (2) bekezdése szerinti kizáró okok hatálya alá eső alvállalkozót. A nyilatkozatot akkor is be kell nyújtani, ha az ajánlatkérő az eljárásban nem írta elő a már ismert alvállalkozók megnevezését (Kbt. 67. § (4) bekezdés).

b) Ajánlattevőnek nyilatkoznia kell, hogy esetében van-e változásbejegyzési (cégmódosítási) eljárás folyamatban. Folyamatban lévő változásbejegyzési eljárás esetében az ajánlathoz csatolni kell a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. A nyilatkozatot nemleges tartalom esetén is kifejezetten meg kell tenni.

c) Ajánlatkérő előírja, hogy az ajánlatban meg kell jelölni a közbeszerzésnek azt (azokat) a részét (részeit), amelynek teljesítéséhez az ajánlattevő alvállalkozót kíván igénybe venni, az ezen részek tekintetében igénybe venni kívánt és az ajánlat benyújtásakor már ismert alvállalkozókat (Kbt. 66. § (6) bekezdés). A nyilatkozatokat nemleges tartalom esetén is kifejezetten meg kell tenni.

d) Az ajánlatnak a következő dokumentumokat kell tartalmaznia, a bírálat megkönnyítése érdekében lehetőség szerint ebben a sorrendben:

|  |  |
| --- | --- |
| **Sorszám** | **Dokumentum** |
| 1 | Borítólap |
| 2 | Tartalomjegyzék |
| 3 | Felolvasólap (1. sz. iratminta szerint) |
| 4 | Aláírási címpéldány vagy aláírás-minta azon személy részéről, aki az ajánlatot, vagy bármely nyilatkozatot aláírja, vagy az aláírásra meghatalmazást ad |
| 5 | Meghatalmazás (adott esetben, 2. sz. iratminta szerint) |
| 6 | Nyilatkozat Kbt. 67. § (1) bekezdése alapján (3. sz. iratminta szerint) |
| 7 | Nyilatkozat a Kbt. 66.§ (2) bekezdése alapján (4. sz. iratminta szerint) – eredetiben |
| 8 | Nyilatkozat a Kbt. 66.§ (4) bekezdése alapján (5. sz. iratminta szerint) |
| 9 | Nyilatkozat a Kbt. 67. § (4) bekezdése alapján (6. sz. iratminta szerint) |
| 10 | Nyilatkozat a kizáró okok hiányáról (7. sz. iratminta szerint) [[1]](#footnote-1) |
| 11 | Nyilatkozat a Rendelet 8.§ i) pont ib) alpontja, valamint 10. § g) pont gc) alpontja alapján (8. sz. iratminta szerint) [[2]](#footnote-2) |
| 12 | Nyilatkozat a Kbt. 66.§ (6) bekezdése alapján (9. sz. iratminta szerint) |
| 13 | Adott esetben – Nyilatkozat a Kbt. 65.§ (7) bekezdése alapján (10. sz. iratminta szerint) [[3]](#footnote-3) |
| 14 | Adott esetben – A kapacitásait rendelkezésre bocsátó szervezet olyan szerződéses vagy előszerződésben vállalt kötelezettségvállalását tartalmazó okirat, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt. [[4]](#footnote-4) |
| 15 | Nyilatkozat a teljesítésbe bevonni kívánt szakember(ek)ről (11. sz. iratminta szerint) [[5]](#footnote-5) |
| 16 | A teljesítésbe bevonni kívánt szakemberek képzettségét, végzettségét igazoló dokumentumainak, valamint saját kézzel aláírt szakmai önéletrajzainak, rendelkezésre állásról szóló nyilatkozatnak, adott esetben egyéb nyilatkozatok egyszerű másolata. [[6]](#footnote-6) |
| 17 | Nyilatkozat változásbejegyzési eljárásról (12. sz. iratminta szerint) |
| 18 | Biztosítási kötvény vagy biztosításra vonatkozó szándéknyilatkozat (13. sz. iratminta szerint) |
| 19 | Nyilatkozat a biztosítékok teljesítésére vonatkozóan (14. sz. iratminta szerint) |
| 20 | Nyilatkozat előleg igénylésére vonatkozóan (15. sz. iratminta szerint) |
| 21 | Nyilatkozat az ajánlat elektronikus példányáról (16. sz. iratminta szerint) |
| 22 | Teljesítésbe bevonni tervezett szakipari végzettséggel rendelkező szakemberek iratai:- képzettséget igazoló okiratok másolata- rövid önéletrajz, melyben feltüntetésre kerül a munkáltató személye |
| 23 | Árazott tételes költségvetés |
| 24 | Egyéb iratok (konzorciumi szerződés, folyamatban lévő változásbejegyzés esetén változásbejegyzési kérelem, digitális tértivevény másolata, stb.) |

e) Az ajánlat eredeti példányát roncsolás-mentesen nem bontható módon, zsinórral, spirállal, vagy egyéb módon, lapozhatóan össze kell fűzni vagy kötni. Az ajánlat oldalszámozása eggyel kezdődjön és oldalanként növekedjen. Elegendő a szöveget vagy számokat, vagy képet tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni.

Az ajánlatnak az elején tartalomjegyzéket kell tartalmaznia, mely alapján az ajánlatban szereplő dokumentumok oldalszám alapján megtalálhatóak. Az ajánlat minden olyan oldalát, amelyen - az ajánlat beadása előtt - módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni.

f) Az ajánlatot 1 eredeti, továbbá 1 elektronikus példányban kell benyújtani. Az elektronikus példányt az ajánlat **eredeti példányáról készített**, jelszó nélkül olvasható .pdf kiterjesztésű fájl(ok)ban lezárt CD vagy DVD lemezen kell benyújtani, csatolva hozzá az ajánlattevő arra vonatkozó nyilatkozatát, mely szerint az elektronikus példány teljes egészében megegyezik a papír alapon benyújtott eredeti ajánlattal. A tételes árazott költségvetéseket a CD vagy DVD lemezen excel formátumban is kérjük csatolni.

g) A csomagoláson fel kell tüntetni az alábbiakat:

AJÁNLAT

Harta Nagyközség Önkormányzata ajánlatkérő

*„Közösségi épület bővítése és átalakítása”*

Az ajánlattételi határidő lejárta előtt felbontani TILOS!

Az ajánlatot zárt csomagolásban kell benyújtani. A csomagolás akkor nem minősül zártnak, ha abból további roncsolás nélkül az ajánlat példánya kivehető.

h) A Kbt. 47. § (2) bekezdése alapján valamennyi dokumentum egyszerű másolatban is benyújtható, a Kbt. 66. § (2) bekezdése szerinti ajánlati nyilatkozat kivételével, melyet eredetiben szükséges benyújtani.

i) Közös ajánlattétel esetén az ajánlathoz csatolni kell az erről szóló megállapodást (konzorciumi szerződést), mely tartalmazza a közös ajánlattevők között a közbeszerzési eljárással kapcsolatos hatáskörök bemutatását, a feladatellátás százalékos megosztását, kijelöli azon ajánlattevőt, aki a konzorciumot az eljárás során kizárólagosan képviseli, illetve a közös ajánlattevők nevében hatályos jognyilatkozatokat tehet. A megállapodásnak azt is tartalmaznia kell, hogy az ajánlattevők nyertességük esetére a szerződésben vállalt valamennyi kötelezettség teljesítéséért készfizető kezesként együttes és egyetemleges felelősséget vállalnak.

j) Az ajánlati árat magyar forintban (HUF) kell megadni. A nem magyar forintban megadott bármely pénzügyi adat átváltása a Magyar Nemzeti Banknak az ajánlattételi felhívás megküldése napján érvényes deviza középárfolyamán történik. Ajánlattevőnek az átváltásról, valamint az alkalmazott árfolyamról nyilatkoznia kell az ajánlatban.

k) Az idegen nyelvű iratokat szöveghű magyar fordításban is csatolni kell ajánlattevő cégszerűen aláírt záradékával a következő szerint: *„Felelősségem tudatában kijelentem, hogy az irat magyar fordítása az eredetivel mindenben megegyezik.”*

l) Az ajánlatadással kapcsolatban felmerült minden költség és az ajánlatadással kapcsolatos határidőre történő teljesítés kötelezettsége az ajánlattevőt terheli.

m) Ajánlatkérő nem teszi lehetővé gazdálkodó szervezet létrehozását a nyertes ajánlattevő(k) részére.

n) Referencia-követelmény előírása esetén az ajánlatkérő a műszaki-szakmai alkalmasság körében előírt alkalmassági feltételeknél olyan referencia munkát/munkákat fogad el, ahol az előírt feladatot maga az ajánlattevő, vagy az ajánlattevő oldalán a referencia igazolásához igénybevett azon szervezet, aki a referencia tekintetében kiírt alkalmassági követelmény igazolásába részt vesz, maga végzett el ténylegesen.

Ezért a 321/2015. (X. 30.) Korm. Rendelet 22. § (5) bekezdés értelmében, ha a nyertes közös ajánlattevőként teljesített építési beruházásra vonatkozó referencia igazolás vagy nyilatkozat - a teljesítés oszthatatlansága miatt - nem állítható ki az egyes ajánlattevők által végzett munkák elkülönítésével, úgy az ajánlatkérő a referencia igazolást vagy nyilatkozatot bármelyik, a teljesítésben részt vett ajánlattevő részéről az ismertetett építési beruházás tekintetében olyan arányban köteles elfogadni, amilyen arányban az igazolást benyújtó ajánlattevő az általa elvégzett teljesítés alapján az ellenszolgáltatásból részesült.

o) Az építési beruházások közbeszerzésének részletes szabályairól szóló 322/2015. (X. 30.) Korm. rendelet 26. §-ában elírtak alapján nyertes ajánlattevőnek a szerződés megkötésének időpontjában, valamint annak hatályban léte alatt rendelkeznie kell tevékenységére vonatkozó (jelen eljárás tárgyát képező építési beruházásra is kiterjedő) felelősségbiztosítással, amelyben a felelősségbiztosítás minimális összege legalább 10 millió forint káreseményenként és legalább 20 millió forint évente.

Amennyiben a nyertes ajánlattevő a szerződéskötés időpontjáig nem rendelkezik az előírt biztosítással, az a szerződéskötéstől való visszalépésnek minősül, és ez esetben – amennyiben az ajánlatkérő eredményhirdetéskor a következő legkedvezőbbnek minősített ajánlattevőt is meghatározta – a következő legkedvezőbbnek minősített ajánlattevővel köt szerződést.

p) Érvénytelen az ajánlat, ha az ajánlattevő (közös ajánlattétel esetén ajánlattevők mindegyike) nem szerepel az Étv. szerinti, építőipari kivitelezési tevékenységet végzők névjegyzékében, melyet Ajánlatkérő a [www.mkik.hu](http://www.mkik.hu) oldalon ellenőriz.

q) Az ajánlattételi felhívásban nem szabályozott kérdések vonatkozásában a Kbt. előírásai szerint kell eljárni.

r) A jelen közbeszerzési eljárásra a magyar jog és közép-európai idő (cet) irányadó.

s) Ajánlatkérő jelen közbeszerzési eljárásban nem alkalmazza a Kbt. 75. § (2) bekezdés *e)* pontját.

A közbeszerzési dokumentum tartalma:

* ajánlattételi felhívás
* útmutató az ajánlattevők részére
* szerződéses feltételek
* nyilatkozat-minták
* műszaki leírás, tervek és árazatlan költségvetés

K e c s k e m é t, 2018. március 14.

Ajánlatkérő nevében:

…………………………………..

BÁCS-TENDER Kft.

Dr. Szlanka Tamás ügyvezető

Ellenjegyzem:

|  |
| --- |
|  |
| Dr. Nedwed Máriafelelős akkreditált közbeszerzési szaktanácsadólajstromszám: 00103 |

1. Kizárólag Ajánlatkérő külön felhívására benyújtandó! [↑](#footnote-ref-1)
2. Kizárólag Ajánlatkérő külön felhívására benyújtandó! [↑](#footnote-ref-2)
3. Kizárólag Ajánlatkérő külön felhívására benyújtandó! [↑](#footnote-ref-3)
4. Kizárólag Ajánlatkérő külön felhívására benyújtandó! [↑](#footnote-ref-4)
5. Kizárólag Ajánlatkérő külön felhívására benyújtandó! [↑](#footnote-ref-5)
6. Kizárólag Ajánlatkérő külön felhívására benyújtandó! [↑](#footnote-ref-6)